حیدرآباد میں اجتماعی عصمت دری اور قتل 2019ء

دِشا (نام بدل دیا گیا ہے) ایک 27 سالہ لڑکی تھی جو ایک سلوتری (ویٹرینری ڈاکٹر) تھی۔ وہ شاد نگر، حیدرآباد کے قریب جانولورو گاؤں کے ایک جانوروں کے اسپتال میں کام کرتی تھی۔ اس کا 27 نومبر، 2019ء کو بہیمانہ انداز میں اجتماعی آبرو ریزی کے بعد قتل کر دیا گیا تھا۔ اس قتل کا ذکر بھارت کے سبھی ٹی وی چینلوں اور اخبارات میں کیا گیا اور اسے 2012ء دہلی میں اجتماعی جنسی زیادتی کے واقعے ہی کی طرح ایک شرم ناک کڑی کے طور پیش کیا گیا۔ دشا کا قتل اور اس کا نامہ حیات

 ابتدائی زندگی 
دشا کی پیدائش 1992ء میں ہوئی تھی۔ اس کا تعلق ایک ہندو ریڈی خاندان سے تھا۔ اس کے والد سری دھر ریڈی ایک سرکاری ملازم بتائے گئے ہیں۔ وہ غیر شادی شدہ تھی اور اس کی ایک بہن بھی قتل کے وقت بہ قید حیات بتائی گئی۔ وہ کولورو گاؤ، شاد نگر، حیدرآباد میں ایک جانوروں کے اسپتال بہ طور ڈاکٹر بر سر خدمت تھی۔

 واقعہ 
27 نومبر کو اسپتال میں اپنی خدمت مکمل کر کے دشا گھر لوٹ رہی تھی۔ اس کی گاڑی کے پہیوں سے ہوا خارج کر دی گئی تھی۔ چار نامعلوم لوگ اس کی مدد کے لیے آگے آئے۔ ان لوگوں نے مدد کے بہانے رات کے اندھیرے میں دشا کی آبرو ریزی کی اور بعد مٹی کا تیل ڈال کر اس کو ہلاک کر دیا۔ 30 نومبر کو دشا کی آدھی جلی ہوئی لاش پولیس کو شاد نگر سے 30 کیو میٹر پر ملی۔ پولیس نے ملزموں کو تلاش کے بعد ڈھونڈ نکالا جن کی پہچان محمد پاشا، جولی شیوا، چینا کیساوولو اور نوین کمار کے طور پر کی گئی جو ٹرک چلانے کے پیشے سے جڑے تھے۔ شاد نگر کی عدالت میں خاطیوں کی پیش کشی

 رد عمل 
اس واقعے کے خلاف پورے ملک میں احتجاج شروع ہوا اور لوگوں نے شدید غم اور غصے کا اظہار کیا تھا۔پورے ملک میں احتجاج ریاستی وزیر اعلیٰ کے چندرا شیکھر راؤ نے تیز رفتار مقدمے کا اعلان کیا۔CM orders fast-track trial in Hyd vet rape-murder راجیہ سبھا میں سابق اداکارہ اور رکن پارلیمان جیا بچن نے خاطیوں کے بر سر عام ہجومی قتل کا دفاع کیا۔انھیں ہجومی تشدد کا شکار بنانا چاہیے

 مڈ بھیڑ میں ہلاک 
جمعہ 6 دسمبر، 2019ء کو رات ساڑھے تین اور چھ بجے کے بیچ حیدرآباد پولیس ان چار خاطیوں کو جنسی زیادتی کے مقام پر لے گئی۔ پولیس کے بیان کے مطابق وہ جرم کو سمجھنے کی کوشش کر رہے تھے کہ ان میں اور خاطیوں میں مڈبھیڑ ہو گئی جس وہ سبھی ہلاک ہو گئے۔ اس واقعے پر کوشوں میں خوشی کی لہر دوڑ گئی جب کہ کچھ لوگوں کا خیال تھا کہ یہ ایک ماورائے عدالت ہلاکتوں کا واقعہ ہے اور اس وجہ سے یہ فکر کا لمحہ ہے۔All 4 accused in Hyderabad rape-murder case killed in encounter: Telangana Police

 مزید دیکھیے 
 2012ء دہلی میں اجتماعی جنسی زیادتی کا واقعہ
 اناؤ میں جنسی زیادتی کا واقعہ
 کٹھوعہ میں جنسی زیادتی کا واقعہ

 حوالہ جات 

زمرہ:1992ء کی پیدائشیں
زمرہ:2010ء کی دہائی میں عصمت دری
زمرہ:2019ء کی وفیات
زمرہ:2019ء میں بھارت میں جرائم
زمرہ:بھارت میں 2019ء میں قتل
زمرہ:بھارت میں اجتماعی عصمت دری
زمرہ:بھارت میں خواتین کے خلاف تشدد
زمرہ:بھارت میں عصمت دری
زمرہ:تلنگانہ میں جرم
زمرہ:خواتین کے خلاف تشدد کے واقعات
زمرہ:ویکی ڈیٹا سے مختلف مختصر وضاحت
زمرہ:بھارت کے پولیس انکاؤنٹر
زمرہ:جرم
زمرہ:فوجداری تحقیقات
زمرہ:عصمت دری
زمرہ:حیدر آباد، دکن
زمرہ:نومبر 2019ء کی سرگرمیاں